  Майя Бывальцева 13-тӥ тулыспалэ потон уе но нуназе Удмуртия пыр шуныт фронт ортчоз, соин валче лымыялоз. Со сярысь улосвыл Гидрометцентрлэн пресс-службаез ивортӥз. Уйпал ёросъёсын кема но зол лымыялоз, мукет интыосын нуназе кот лымы усёз, куд-ог интыосын зорен суро. 14-тӥ тулыспалэ потон уе озьы ик лымыялоз, нуназе кӧня ке лябомоз Удмуртиысь Гидрометцентрлэн пресс-службаезСюресъёс вылын югдур секыт луоз – лымы пуктосъёс, йӧвалег кылдозы. Куд-ог интыын бус луыны быгатоз. Температура ӝутскоз. Вуоно уйин -11…-16 градус луоз, кӧснуналэ нуназе -4…+1, уйпал ёросъёсын -10…-13 градус возиськоз. Арнянуналэ, 14-тӥ тулыспалэ, уйин 0…-7 градус луоз. Нуназе циклонлэн мышказ -9…-15 градусозь кезьытскоз, тӧл секундскын 12-14 метре пельтоз. Вуоно арня кутсконын температура эшшо лэзькоз. 15-тӥ тулыспалэ потон уе -15…-20, уйпал ёросъёсын – 25 градусозь луоз, нуназе -13…-18 градус возиськоз. Нырысь-валысь чакланъёсъя, вуоно арня шорын юн кезьыт куазь берытскоз. Сюресъёс вылын йӧвалег луоз. Тегъёс: Ижкар Удмуртия куазь Тол лымы  